Oleg Vladimirovič Antonenko

Oleg Vladimirovič Antonenko (, ; * 1. júl 1971, Minsk) je bývalý bieloruský hokejový útočník. Medzi jeho prednosti patrili práca s hokejkou a prehľad v hre, bol často nasadzovaný na presilovky a samostatné nájazdy. Jeho syn Arťom je tiež profesionálny hokejista.

Klubový hokej 

S hokejom začínal v rodnom meste, v mládežníckom mužstve Junosť Minsk. Následne hrával za Dinamo Minsk v sovietskej lige. Po rozpade ZSSR tento klub pôsobil v ruskej lige. V priebehu ročníka 1992/93 Antonenko prestúpil do Tivali Minsk, ktorý súbežne účinkoval v ruskej aj bieloruskej lige. 

Sezónu 1995/96 odohral za Severstaľ Čerepovec, od ďalšej pôsobil v Neftechimiku Nižnekamsk, počas ročníka 1996/97 prestúpil do Ak Bars Kazaň. V nasledujúcej sezóne klub získal majstrovský titul. Ročník 1999/00 začal opäť v Nižnekamsku, v jeho priebehu ho angažoval HC Vsetín z českej extraligy. Klub dosiahol finálovú účasť, Antonenko sa však individuálne nepresadil a odohral v play-off len štyri zápasy.

Ročník 2000/01 odohral v mužstve Torpedo Nižnij Novgorod, nasledujúci pôsobil znovu v Čerepovci. Počas sezóny 2002/03 hral za Metallurg Novokuzneck, ďalšiu opäť v Čerepovci. Následne pôsobil dva roky v mužstve MVD Balašicha, pred play-off 2005/06 ho angažovalo Dinamo Minsk z bieloruskej najvyššej súťaže. Ďalšiu sezónu sa stal s 31 gólmi v základnej časti najlepším strelcom bieloruskej ligy a získal ocenenie pre "Hráča roka".

V sezóne 2007/08 hral opäť za MVD Balašicha. Tento klub od nasledujúcej sezóny pôsobil v KHL, pričom 37-ročný Antonenko zaznamenal v základnej časti 18 gólov, za čo bol nominovaný na zápas hviezd. Ďalší ročník hral v KHL za Avtomobilist Jekaterinburg a Dinamo Minsk. Sezónu 2010/11 odohral v bieloruskej lige za CHK Gomeľ a ukončil hráčsku kariéru.

Klubová štatistika

Reprezentácia 

Bol členom reprezentačného výberu na MS 1994 C-kategórie v Poprade a Spišskej Novej Vsi. Bielorusko v rozhodujúcom zápase prehralo s domácim Slovenskom 1:2 a nepostúpilo do B-kategórie. Reprezentoval na ZOH 1998 v Nagane (7. miesto). O štyri roky neskôr na ZOH 2002 v Sault Lake City bol súčasťou mužstva, ktoré dosiahlo najväčší úspech v histórii bieloruského hokeja, keď vo štvrťfinále porazilo Švédsko 4:3, celkovo obsadilo 4. miesto. Reprezentoval aj na MS najvyššej kategórie v rokoch 2006, 2007, 2008, 2009 a ZOH 2010. Nosil dres číslo číslo 10.

Štatistika na významných podujatiach

Ocenenia 
 1993/94 – All Stars Bieloruskej hokejovej ligy
 2006/07 – All Stars Bieloruskej hokejovej ligy, Hráč roka
 2008/09 – účastník zápasu hviezd KHL

Trénerská kariéra 
V roku 2015 bol vymenovaný za asistenta trénera bieloruskej reprezentácie.

Externé odkazy 
 

Bieloruskí hokejisti
Bieloruskí hokejoví útočníci
Bieloruskí olympionici
Účastníci MS v hokeji 1998
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Hráči Junosť Minsk
Hráči Tivali Minsk
Hokejisti Dinama Minsk
Hráči Severstaľ Čerepovec
Hráči Ak Bars Kazaň
Hráči HC Vsetín
Hráči Neftechimik Nižnekamsk
Hráči Metallurg Novokuzneck
Hráči Torpedo Nižnij Novgorod
Hráči Avtomobilist Jekaterinburg
Hráči MVD Balašicha
Hráči Molot-Prikamie Perm
Hráči CHK Gomeľ
Osobnosti z Minska
Hokejisti na Zimných olympijských hrách 2002